Diari Oficial de la Generalitat Valenciana


Sumari del DOGV 9995, del 28-11-2024 (2024/12723)

RESOLUCIÓ de 24 de novembre de 2024, de la Direcció General, per la qual es modifica el termini del període subvencionable establit en la Resolució de 17 d’octubre de 2024, del director general de Labora Servei Valencià d’Ocupació i Formació, per la qual es convoquen per a l’exercici 2024 les subvencions destinades a la contractació de persones desocupades amb trastorn mental greu o problemes de salut mental greu per entitats locals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9995

Data del DOGV
:   28-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12468

CVE
:   QNOF-P-2071-20137

Data del document
:   24-11-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * integració dels discapacitats
    * inserció professional
    * universitat
    * ajuda pública

En el punt 1.b del resolc sèptim de la Resolució de 17 d’octubre  de 2024, del director general de Labora Servici Valencià d’Ocupació i Formació, per la qual es convoquen per a l’exercici 2024 les subvencions destinades a la contractació de persones desocupades amb trastorn mental greu o problemes de salut mental greu per entitats locals de la Comunitat Valenciana, s’establix que «Els contractes se subvencionaran fins al 31 d’agost de 2025, data en què finalitzarà el període subvencionable».

Per a possibilitar l’adequada execució de les accions previstes, es jutja necessari ampliar el període subvencionable.

En virtut d’això, i de conformitat amb el que establix l’article 160.4 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions,

RESOLC

*Únic*

Modificar el punt 1.b del resolc sèptim de la Resolució de 17 d’octubre de 2024, del director general de Labora Servici Valencià d’Ocupació i Formació, per la qual es convoquen per a l’exercici 2024 les subvencions destinades a la contractació de persones desocupades amb trastorn mental greu o problemes de salut mental greu per entitats locals de la Comunitat Valenciana, que queda redactat de la manera següent:

«Els contractes se subvencionaran fins al 30 de setembre de 2025, data en què finalitzarà el període subvencionable.»

Contra esta resolució, que esgota la via administrativa, es podrà interposar un recurs contenciós administratiu en el termini de dos mesos, a comptar de l’endemà de la publicació, davant del jutjat contenciós administratiu corresponent i competent, d’acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d’este mateix òrgan en el termini d’un mes, computat en els mateixos termes, de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques. Tot això sense perjuí que els interessats puguen presentar qualsevol altre recurs que estimen pertinent.

  

València, 24 de novembre de 2024

Antonio Galvañ Diez

Director general de LABORA Servei Valencià d'Ocupació i Formació